 NA CHARLES WASONGA KAMATI maalum ya Seneti iliyochunguza hoja ya kumwondoa afisini Naibu Gavana wa Siaya William Oduol imethibitisha mashtaka mawili dhidi yake. Haya ni ukiukaji wa Katiba na matumizi mabaya ya mamlaka ya afisi yake. Sasa Bunge la Seneti, baada ya kumpa Bw Oduol nafasi ya kujitetea, litapiga kura kuamua hatima ya Naibu huyo wa Gavana wa Siaya. Ripoti hiyo ilitayarishwa na kamati hiyo iliyoongozwa na Seneta wa Elgeyo Marakwet William Kisang. Jumla ya maseneta 47 watapiga kura kwa tuhuma hizo mbili. Bw Kisang sasa anasema kuwa kamati yake inapendekeza kuwa Naibu Gavana wa Siaya William Oduol atimuliwe afisini. Mnamo Juni 8, 2023 bunge la Kaunti ya Siaya lilipitisha hoja ya kumtimua Dkt Oduol kutoka afisini. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  